Spjall:Greinar bandalagsmanna

message: Ætti ekki að nota íslenska heitið á greinina? --Navaro 1. nóvember 2010 kl. 19:05 (UTC)
replies: text: :Sem er hvert? Ef einhver kann góða þýðingu á "federalist" og ef það er til eitthvað íslenskt heiti á The Federalist Papers væri í lagi að endurskýra greinina. Federalism vísar til alríkisins, og federalists væru þá "alríkissinnar", þeir sem töluðu fyrir sterku ríkisvaldi alríkisins gegn þeim sem vildu að valdamiðja hins nýja ríkis væri hjá einstökum ríkjum. Það mætti þá þýða þetta "Alríkissinnapappírarnir" eða "Alríkissinnaritgerðirnar"? "Alríkisritgerðirnar"? "Ríkisritgerðirnar"? Mér finnst það allt frekar klúðurslegar þýðingar. Það mætti kannski þýða þetta "Stjórnarskrárritgerðirnar", því það er efni þeirra - stjórnarskráin var nefnilega helsta plagg þeirra sem vildu sterkt alríki. Svo mætti snara þessu sem "Federalistaritgerðirnar". Hvað finnst mönnum vera besta þýðingin? MagnúsSveinnHelgason 2. nóvember 2010 kl. 19:04 (UTC)
replies: text: :Ég átti nú bara við Federalist-skjölin, sem kemur fram í upphafi greinarinnar. --Navaro 2. nóvember 2010 kl. 19:07 (UTC)
replies: text: ::Æ veit ekki. Mér finnst það vera vond þýðing. Hver hinna kemur best út? Einhverjar skoðanir? MagnúsSveinnHelgason 4. nóvember 2010 kl. 18:14 (UTC)
replies: text: ::: Mér finnst :) að titill greinarinnar eigi einfaldlega að vera sá sami og titill safnverksins þar sem þessar greinar komu fyrst út í einu verki, þ.e. The Federalist, sem er sami titill og Gegnir gefur upp og er raunar notað líka í ensku greininni í bland. Bókin hefur ekki komið út í íslenskri þýðingu og því ber að nota titilinn eins og hann er á frummálinu. Þessi sami titill er (raunar með titli útgefinnar þýðingar) notaður í rússnesku og frönsku wikipediu.--Akigka 5. nóvember 2010 kl. 01:35 (UTC)
Þessi íslenskunarhugmynd fékk mig til að hugsa hvort það mætti samt þýða þetta sem "Stjórnarskrárritgerðirnar" og láta síðuna heita "Stjórnarskrárritgerðirnar (Bandaríkin: The Federalist Papers)" Er það of langt eða klúðurslegt? MagnúsSveinnHelgason 7. nóvember 2010 kl. 14:17 (UTC)

text: Yfirleitt erum við ekki að frumþýða titla verka sem ekki hafa áður komið út á íslensku. Stjórnarskrárritgerðirnar hljómar ekki illa sem þýðing en það er óþarfi að vera með sviga á eftir nema um sé að ræða aðgreiningu frá einhverju samnefndu fyrirbæri, en nú er engin önnur grein sem heitir Stjórnarskrárritgerðirnar svo sviginn er óþarfur. --Akigka 7. nóvember 2010 kl. 22:05 (UTC)

message: * Morgunblaðið birti árið 1978 þýðingar af nokkrum ritgerðunum í safninu í þýðingu dr. Halldórs Guðjónssonar, kennslustjóra hjá Háskóla Íslands. Þar bar verkið titilinn Greinar bandalagsmanna. Við leit  á timarit.is (sjá http://timarit.is/search_init.jsp?lang=is&orderby=score&q=%22greinar+bandalagsmanna%22) sést líka að Frjálshyggjufélagið ætlaði að gefa út þýðingu Halldórs á verkinu árið 1981 undir þessum titli, en virðist aldrei hafa gengið í það. Greinar bandalagsmanna er því líklegast það næsta sem kemst viðurkenndum íslenskum titli á þessu verki. Er einhver fylgjandi því að færa síðuna á það nafn? TKSnaevarr (spjall) 22. september 2018 kl. 17:39 (UTC)
replies: text: ::Vel rökstutt. Styð það. Berserkur (spjall) 24. september 2018 kl. 17:53 (UTC)
thread_title: „Greinar bandalagsmanna“